กริสเตียน เอสตัวนิ

กริสเตียน ริการ์โด เอสตัวนิ กูร์เบโล (เกิดวันที่ 12 ตุลาคม ค.ศ. 1986) เป็นนักฟุตบอลอาชีพชาวอุรุกวัย ปัจจุบันลงเล่นในตำแหน่งกองหน้าให้กับฌิโรนา สโมสรในลาลิกา และทีมชาติอุรุกวัย
เขาเริ่มต้นอาชีพนักฟุตบอลกับสโมสรดานูบิโอ และย้ายไปเรจจีนาใน ค.ศ. 2008 และใช้เวลาค้าแข้งส่วนใหญ่ในประเทศสเปน โดยเฉพาะอย่างยิ่งกับอัสปัญญ็อล ต่อมาใน ค.ศ. 2015 เขาย้ายไปมิดเดิลส์เบรอ สโมสรในประเทศอังกฤษ ในปี ค.ศ. 2017 เอสตัวนิเซ็นสัญญากับฌิโรนา สโมสรที่ในขณะนั้นพึ่งเลื่อนชั้นมาเล่นในลาลิกาเป็นครั้งแรกในประวัติศาสตร์ โดยปัจจุบันเขาเป็นผู้ทำประตูสูงสุดให้กับสโมสรตลอดกาล
เอสตัวนิลงเล่นให้กับทีมชาติอุรุกวัยครั้งแรกใน ค.ศ. 2012 และได้ติดทีมชาติชุดแข่งขันฟุตบอลโลก 2014 และ ฟุตบอลโลก 2018 รวมถึงโกปาอาเมริกาอีกสองครั้ง นอกจากนี้ เขายังถือหนังสือเดินทางอิตาลี
สโมสรอาขีพ.
ดานูบิโอ.
เอสตัวนิ เกิดใน [[ตาลา, อุรุกวัย|ตาลา]], [[จังหวัดกาเนโลเนส|กาเนโลเนส]] เอสตัวนิ เริ่มการลงเล่นฟุตบอลอาชีพครั้งแรกกับ [[สโมสรฟุตบอลดานูยิโอ|ดานูบิโอ]] ในปี ค.ศ. 2005 เขาได้ถูกยืมตัวไปยังทีม [[เซอา เบยาวิสตา|เบยาวิสตา]] ใน[[ปริเมราดิบิซิออนเดอูรูกวย]] โดยเขาทำผลงานได้ดีจนถูกเรียกกลับสู่ทีมดานูบิโอ
เรจจินา.
ในเดือนมกราคม ปี ค.ศ. 2008 หลังจากเอสตัวนิทำ 19 ประตูให้กับ ดานูบิโอ ในช่วงครึ่งฤดูกาล 2007–08 เอสตัวนิ ได้รับย้ายเข้าร่วมทีม [[บีอาแซส เรจจินา|เรจจินา กัลโซ]] สโมสรใน[[เซเรียอา|ลีกสูงสุดของอิตาลี]] โดยเซ็นสัญญากันทั้งสิ้น 4 ปี เขาได้ลงเล่นเป็นนัดแรกในวันที่ 12 มกราคม ในการออกไปเยือน [[สโมสรฟุตบอลเอมโปลี|เอมโปลี]] โดยได้ลงเล่น 30 นาที โดยจบลงที่ผลเสมอกันด้วยคะแนน 1–1 
เอสตัวนิ ทำประตูไม่ได้เลยในฤดูกาลแรกของเขาในเซเรียอา เขาได้ลงเล่น 12 นัดและช่วยให้ทีมรอดตกชั้น ใน[[เซเรียอา ฤดูกาล 2008–09|ฤดูกาลถัดมา]] เอสตัวนิ ทำได้เพียงประตูเดียวจาก[[การยิงลูกโทษ]] ในเกมสุดท้ายของฤดูกาลกับ[[เอซี เซียา|เซียา]] 
ในวันที่ 31 กรกฎาคม ค.ศ. 2009 เขาได้ถูกปล่อยยืมตัวไปยังทีม [[อาบาเซเด บาลอมปิเอ|อาบาเซเด]] ทีมใน[[เซกุนดาดิบิซิออน]]สเปน เขาลงเล่น 39 นัดตลอดฤดูกาลและทำ 22 ประตูเขายังทำ[[แฮตทริก]]ได้อีก 2 ครั้งในเกมลีกกับ [[เซเด กัสเตยอน|กัสเตยอน]] และ[[สโมสรฟุตบอลกอร์โดบา|กอร์โดบา]] ถึงแม้ว่าเขาจะเป็นผู้ทำประตูสูงสุดลำดับที่สองของลีก รองจาก[[โฆเฆ โมลินา]] กองหน้าของ[[สโมสรฟุตบอลเอลเช|เอลเช]]เพียวคนเดียว แต่ทีมของเขากลับมีคะแนนมากกว่าโซนตกชั้นเพียงแค่ 2 คะแนนเท่านั้น
อัสปัญญ็อล.
หลังจากเรจจินา ปล่อยยืมตัวเขาไปสโมสรอื่นถึง 3 ปี ในช่วงตลาดหน้าร้อนปี ค.ศ. 2012 เอสตัวนิได้ย้ายเข้าร่วมทีม [[แอร์ราเซเด อัสปัญญ็อล|อัสปัญญ็อล]] ด้วยสัญญา 4 ปี
ในวันที่ 25 สิงหาคม ค.ศ. 2012 เอสตัวนิได้ลงเล่นนัดแรกในเกมกับ[[เรอัลซาราโกซา]] เขายังทำหนึ่งประตูได้อีกด้วย ช่วยให้ทีมขึ้นนำ 1–0 ก่อนที่จะโดนแซงชนะไป 1–2 ที่[[เอสตาดีกูร์เนยา-เอลปรัต]]
ในฤดูกาลสุดท้ายของเขาเอสตัวนิเป็นผู้ทำประตูสูงสุดลำดับ 2 ของทีมที่ 15 ประตูซึ่งมีเพียง[[เซร์คิโอ การ์เซีย (นักฟุตบอลเกิด พ.ศ. 2526)|เซร์คิโอ การ์เซีย]] ที่มากกว่าเขาที่ 19 ประตู
มิดเดิลส์เบรอ.
ในวันที่ 5 กรกฎาคม ค.ศ. 2015 [[สโมสรฟุตบอลมิดเดิลส์เบรอ|มิดเดิลส์เบรอ]] ได้บรรลุข้อตกลงในการซื้อตัว เอสตัวนิ โดยมีค่าตัวอยู๋ที่ 3 ล้าน[[ยูโร]] เขาได้ลงเล่นใน[[อีเอฟแอลแชมเปียนชิป|ลีก]]ครั้งแรกในวันที่ 9 สิงหาคมในเกมที่ออกไปเยือน[[สโมสรฟุตบอลเพรสตันนอร์ทเอนด์|เพรสตันนอร์ทเอนด์]] ที่[[ดีปเดล]] จากการเป็นตัวสำรองลงมาแทนที่ [[กีเก (นักฟุตบอลเกิด พฤศจิกายน ค.ศ. 1989)|กีเก]] ในนาทีที่ 77 โดยผลจบลงที่การเสมอ 0–0 ในอีก 3 วันต่อมาเอสตัวนิได้ลงเล่นใน [[ฟุตบอลลีกคัพ ฤดูกาล 2015–16|ฟุตบอลลีกคัพ รอบแรก]] พบกับ [[สโมสรฟุตบอลโอลดัมแอทเลติก|โอลดัมแอทเลติก]] ที่[[บอนด์เดรี พาร์ค]] โดยเขาทำประตูแรกให้กับสโมสรได้ในเกมนี้ ช่วยให้ต้นสังกัดของเขาเอาชนะไป 3–1 ในวันที่ 25 สิงหาคม ในฟุตบอลลีกคัพ รอบที่สอง ซึ่งทีมของเขาออกไปเยือน [[สโมสรฟุตบอลเบอร์ตันอัลเบียน|เบอร์ตันอัลเบียน]] เอสตัวนิ สามารถทำประตูตีเสมอเป็น 1–1 ได้ใน 90 นาทีก่อนที่ในช่วง[[เวลาพิเศษ|ต่อเวลาพิเศษ]] เขายังทำเพิ่มได้อีก 1 ประตูช่วยให้ทีมเอาชนะด้วยผลคะแนน 1–2
เอสตัวนิ ทำประตูแรกในลีกได้เมื่อวันที่ 29 สิงหาคม ค.ศ. 2015 ในเกมที่เอาชนะ [[สโมสรฟุตบอลเชฟฟีลด์เวนส์เดย์|เชฟฟีลด์เวนส์เดย์]] 1–3 เป็นประตูสุดท้ายในนาทีที่ 86
ในวันที่ 28 ธันวาคม ค.ศ. 2015 เอสตัวนิ ทำประตูได้จากการเปิดบอลมาของ [[สจวร์ต ดาวนิง]] ในวินาทีที่ 41 เป็นประตูเดียวในเกมกับ [[สโมสรฟุตบอลเชฟฟีลด์เวนส์เดย์|เชฟฟีลด์เวนส์เดย์]] ซึ่งเกมนั้นทำให้ มิดเดิลส์เบรอ ขึ้นสู่ลำดับสูงสุดบนตารางคะแนน หลังจากนัดนั้นทีมของเขาก็คงอันดับต้น ๆ ของตารางตั้งแต่นั้นมาใน ในนัดสุดท้ายของฤดูกาล ในวันที่ 7 พฤษภาคม เขาได้ลงเล่นในเกมที่เอาชนะ [[สโมสรฟุตบอลไบรตันแอนด์โฮฟอัลเบียน|ไบรตันแอนด์โฮฟอัลเบียน]] ซึ่งนั่นทำให้ มิดเดิลส์เบรอ เลื่อนชั้นสู่[[พรีเมียร์ลีก]]ได้สำเร็จ
ในวันที่ 21 สิงหาคม ค.ศ. 2016 เอสตัวนิทำประตูแรกใน[[พรีเมียร์ลีก]] ได้ในเกมกับ [[สโมสรฟุตบอลซันเดอร์แลนด์|ซันเดอร์แลนด์]] ช่วยให้ทีมเอาชนะไป 2–1 ที่สนาม[[สเตเดียมออฟไลต์]]
ฌิโรนา.
ในวันที่ 21 กรกฎาคม ค.ศ. 2017 เอสตัวนิ ย้ายเข้าร่วมทีม [[สโมสรฟุตบอลฌิโรนา|ฌิโรนา]] สโมสรในสเปนที่พึ่งเลื่อนชั้นมาใน[[ลาลิกา|ลีกสูงสุด]]เป็นครั้งแรกในประวัติศาสตร์สโมสร โดยไม่เปิดเผยค่าตัว เขาลงเล่นให้กับสโมสรเป็นครั้งแรกในวันที่ 19 สิงหาคม ซึ่งเปิดสนาม[[เอสตาดี มอนตีลีบี]]พบกับ [[อัตเลติโกมาดริด]] และยังทำ 2 ประตูในเกมนี้ โดยผลจบลงที่เสมอกัน 2–2
เอสตัวนิ ลงเล่นไป 33 นัดในลีก ใน[[สโมสรฟุตบอลฌิโรนาในฤดูกาล 2017–18|ฤดูกาลแรก]]กับฌิโรนา และเป็นผู้ทำประตูสูงสุดเป็นลำดับที่ 5 ในลีก จากการยิง 21 ประตู ช่วยให้ทีมจบอับดับที่ 10 บน[[ลาลิกา ฤดูกาล 2017–18#ตารางคะแนน|ตารางคะแนนลาลิกา]], ในวันที่ 10 มีนาคม ค.ศ. 2019 เอสตัวนิทำได้หนึ่งประตูในเกที่พบกับ[[สโมสรฟุตบอลบาเลนเซีย|บาเลนเซีย]] ซึ่งเป็นประตูที่ 38 ให้กับฌิโรนานั่นทำให้เขาเป็นนักเตะที่ทำประตูได้มากที่สุดตลอดกาลของสโมสร ทำลายสถิติของ[[ฆันโดร (นักฟุตบอล เกิด ค.ศ. 1979)|ฆันโดร]] ถึงแม้ว่าเอสตัวนิจะทำประตูถึง 19 ลูกตลอดฤดูกาล แต่ฌิโรนาต้องตกชั้นลงในนัดสุดท้ายของฤดูกาล
หลังจากนั้น มีหลายสโมสรที่สนใจตัว เอสตัวนิ รวมถึงแชมป์ลีกอย่าง[[สโมสรฟุตบอลบาร์เซโลนา|บาร์เซโลนา]] อย่างไรก็ตาม ในที่สุดตัวเขาได้เซ็นขยายสัญญากับฌิโรนาออกไปจนถึง ค.ศ. 2023 เขาลงเล่นในเซกุนดาดิบิซิออนสามฤดูกาล ก่อนช่วยให้ฌิโรนากลับขึ้นสู่ลาลิกาอีกครั้งในฤดูกาล 2021–22 หลังช่วยให้ทีมจบลำดับที่หกในลีก ซึ่งเป็นอันดับที่ทำให้ได้ลงเล่นในรอบเพลย์ออฟเลื่อนชั้น ซึ่งในรอบชิงชนะเลิศนัดที่สองกับ[[เซเด เตเนริเฟ|เตเนริเฟ]] ซึ่งออกไปเยือนที่[[ซานตากรุซเดเตเนริเฟ]] เขาทำประตูแรกของนัดจาก[[การยิงลูกโทษ]]ช่วยให้ทีมเอาชนะ 1–3 หลังเสมอกันในนัดแรก 0–0 ทำให้ฌิโรนากลับสู่ลาลิกาอีกครั้ง
ทีมชาติ.
[[ไฟล์:U11 Cristhian Stuani 3068.jpg|thumb|เอสตัวนิ (เสื้อสีฟ้า) ในนัดที่พบกับ[[ฟุตบอลทีมชาติออสเตรีย|ออสเตรีย]] ค.ศ. 2014]]
เอสตัวนิลงเล่นทีมชาติครั้งแรกเมื่อวันที่ 14 พฤศจิกายน ค.ศ. 2012 ในนัดกระชับมิตรที่บุกไปชนะ[[ฟุตบอลทีมชาติโปแลนด์|โปแลนด์]] 3–1 ต่อมาวันที่ 10 กันยายน ค.ศ. 2013 เขาทำประตูแรกในนามทีมชาติได้ ในนัดที่เอาชนะ[[ฟุตบอลทีมชาติโคลอมเบีย|โคลอมเบีย]] 2–0 ในการแข่งขัน[[ฟุตบอลโลก 2014 รอบคัดเลือก]] ที่[[ประเทศอุรุกวัย]], ในวันที่ 13 พฤศจิกายน ค.ศ. 2013 เขาทำประตูได้ในการแข่งขันรอบเพลย์ออฟระหว่างประเทศของฟุตบอลโลก 2014 รอบคัดเลือก พบกับ [[ฟุตบอลทีมชาติจอร์แดน|จอร์แดน]] นัดแรก ที่[[อัมมานอินเตอร์เนชันแนลสเตเดียม]] ซึ่งทีมของเขาเอาชนะด้วยผลคะแนน 5–0 ซึ่งทำให้อุรุกวัยผ่านเข้าไปเล่นใน[[ฟุตบอลโลก 2014|ฟุตบอลโลก 2014 รอบสุดท้าย]]
ผู้จัดการทีมชาติอุรุกวัย [[โอสการ์ ตาบาเรซ]] เลือกเอสตัวนินิติดทีมชาติในการแข่งขัน[[ฟุตบอลโลก 2014]] รอบสุดท้าย ที่[[ประเทศบราซิล]]เขาทำประตูในนัดกระชับมิตรก่อนจะแข่งขันฟุตบอลโลกในวันที่ 31 พฤษภาคม ค.ศ. 2014 ซึ่งพบกับ[[ฟุตบอลทีมชาติไอร์แลนด์เหนือ|ไอร์แลนด์เหนือ]] หลังจากลงมาเล่นแทน [[ดิเอโก ฟอร์ลัน]] และยังทำได้ 1 ประตูได้ในเกมที่พบกับ[[ฟุตบอลทีมชาติสโลวีเนีย|สโลวีเนีย]] เขาได้รับโอกาสลงเล่นในนัดแรกของ[[ฟุตบอลโลก 2014]] เมื่อวันที่ 14 มิถุนายน ซึ่งแพ้ให้กับ[[ฟุตบอลทีมชาติคอสตาริกา|คอสตาริกา]] ไป 1–3 ตลอดการแข่งขันเขาทำประตูไม่ได้ และอุรุกวัยตกรอบในรอบ 16 ทีมสุดท้าย
ในปีต่อมา เอสตัวนิ มีชื่อติดทีม[[โกปาอาเมริกา 2015]] ที่[[ชิลี]] เอสตัวนิได้ลงเล่นจากการถูกเปลี่ยนตัวลงมาใน 2 นัด ในรอบแบ่งกลุ่ม ที่พบกับ [[ฟุตบอลทีมชาติปารากวัย|ปารากวัย]] และ [[ฟุตบอลทีมชาติจาเมกา|จาเมกา]] โดยอุรุกวัยตกรอบใน[[โกปาอาเมริกา 2015 รอบแพ้คัดออก#รอบก่อนรองชนะเลิศ|รอบก่อนรองชนะเลิศ]]
เอสตัวนิ มีชื่อติดทีม 23 คนสุดท้ายของทีมชาติอุรุกวัย เพื่อแข่งขัน[[ฟุตบอลโลก 2018]] ที่ [[รัสเซีย]] ตัวเขาได้ลงเล่นนัดแรก ในวันที่ 30 มิถุนายน ในเกมที่เอาชนะ [[ฟุตบอลทีมชาติโปรตุเกส|โปรตุเกส]] 2–1 ใน รอบ 16 ทีมสุดท้ายจากการถูกเปลี่ยนตัวลงมาแทนที่ของ [[เอดินซอน กาบานิ]] ผู้ทำประตูทั้งสอง, ในนัดถัดมาในรอบก่อนรองชนะเลิศ กับฝรั่งเศส เอสตัวนิได้รับโอกาสเป็นตัวจริง แต่เขามีอาการบาดเจ็บและถูกเปลี่ยนตัวออกในนาทีที่ 59 ซึ่งสุดท้ายอุรุกวัยแพ้ไป 2–1 ทำให้ตกรอบไปในที่สุด
 "ณ วันที่ 25 มีนาคม ค.ศ. 2019"
เกียรติประวัติ.
ดานูบิโอ